Praga ła xe ła cavedal e ła pi granda sità de ła Repùblica Ceca. Situada sul fiume Moldava , ła cónta aprosimativaménte 1,2 miłióni de abitanti. Intra i numaróxi soranomi de Praga ricordon: "Ła sità de oro", "Ła Parigi dei ani vinti inte i ani noanta", "Ła sità de łe çénto tóre", "Ła mare de tute łe çità" e "El cor de Eoropa". El clima de ła sità ła xe netamente continental co inverni łonghi e rixidi e abondanti nevegade che łe taca sołitamente da metà Novenbre. Łe meze stajon łe xe piovoxe e łe istà gradevołi, co temperature masime intorno ai 27-28 °C.